nacionalismo :: O blogue de Manuel Mera
As renuncias comezan na praxe cotiá, tamén as transformacións
Xuño 10th, 2017 | Published in| the_category	nacionalismo, política, soberania
Aínda que semelle unha contradición, hai un nexo entre aquelas forzas e dirixentes que poñen énfase esencialmente no concreto e aquelas que, pola contra, antepoñen o aspecto xeral. Ou sexa, entre aquelas que se gaban de reivindicar cuestións tácticas (sexan sectoriais, locais ou dun segmento social), e as que coidan que o único que importa é o que atinxe aos aspectos estratéxicos. Na primeira opción, a escusa é que realizan unha política de masas que ten en consideración o nivel de conciencia social. Na segunda, valórase como determinante o debate e a mensaxe, para así guiar as clases populares polo camiño do cambio. A ponte que ambas as posturas colocan entre o concreto e o xeral é tan estreita e circunstancial, que non permite aos/as simpatizantes, e nos casos máis estremos mesmo aos/as militantes, ligar axeitadamente a realidade coa proposta política.
Un 17 de Maio que remexa conciencias
Maio 17th, 2017 | Published in| the_category	cultura/lingua, nacionalismo, soberania
O vindeiro 17 de maio, Días das Letras Galegas, está adicado este ano ao escritor Carlos Casares, nado en Ourense. O seu primeiro libro é do ano 1967: Vento Ferido. Merqueino na Arxentina pouco despois ao representante de Galaxia, o irmandiño Manuel Pedreira. Ademais de aproveitar esta data pra lembrar este autor e a súa obra, ten un interese central e urxente poñer en primeiro plano, tanto a defensa da lingua galega, como levar adiante medidas que garantan o papel que lle corresponde como idioma propio do país. E neste aspecto, non abonda con que se ensine no sistema educativo, e se permita falalo con normalidade, despois de tanta historia de represión, mesmo nunha etapa non tan lonxincua coma a da ditadura franquista. Con isto non chega, despois de tantos séculos de represión. Un trato igualitario non suprime as desvantaxes e feridas acumuladas.
Abril 25th, 2017 | Published in| the_category	Historia, nacionalismo
Febreiro 21st, 2017 | Published in| the_category	Historia, nacionalismo, sociedade, traballo
A loita do movemento obreiro obrigou a ditadura de Franco (morto en 1975) a crear novos marcos legais cos que procurar conter a protesta social ascendente. Tamén empurrou no mesmo sentido na etapa posterior da Transición. Deste período temos a Lei de Convenios Colectivos de 1973, o Decreto Lei de Conflitos Colectivos de 1975, a liberdade de organización de sindicatos e a lei que eliminaba as restricións ao dereito de folga no ano 1977. A abertura destes espazos de legalidade pra expresar as reivindicacións da clase traballadora non estivo exenta de accións represivas contra as mobilizacións. Por exemplo, as manifestacións do 1º de maio de 1977 non foron permitidas, e as concentracións foron reprimidas, producíndose máis de 50 detencións.
Febreiro 4th, 2017 | Published in| the_category	nacionalismo, política, soberania
A recente incorporación ao BNG da Fronte Obreira Galega (FOGA), unha organización política con militancia no mundo sindical e na comarca de Vigo especialmente, ten transcendencia, xa que fortalece o nacionalismo anticolonial e rupturista. Ante todo porque, para alén da integración no BNG de persoas a titulo individual, seica 320 dende a última asemblea, esta é a primeira incorporación dun colectivo, dende a ruptura de Amio. Representa polo tanto un cambio de tendencia, que se suma aos bos resultados das eleccións galegas, se temos en consideración as malas expectativas das enquisas naquel intre.
Concerto económico? E por que non?
Febreiro 2nd, 2017 | Published in| the_category	economía, nacionalismo, soberania
O conselleiro de Facenda propuxo o catedrático Santiago Lago para a Comisión de Expertos sobre o novo modelo de financiamento autonómico. Seica o fixo despois de consultar con tres grupos parlamentares (PP, PSOE e En Marea), xa que non puido contactar co BNG, o que é difícil de crer. Tendo en consideración as posturas e relacións deste economista, todo fai pensar que deste xeito o PP quere garantir a complicidade do PSOE neste tema de tanta transcendencia, máxime se pensamos que para o PP, isto é a chave do conflito catalán. Esta semella unha análise moi esquemática do avance social do independentismo nesa nación, xa que ignora os aspectos culturais, de modelo económico e social, e moi especialmente o dereito a decidir, a cuestión da soberanía. Tamén chama a atención que se elixa o experto antes de clarificar cal vai ser o modelo de financiamento que defenderá Galiza nesa Comisión. A menos que estas reunións sexan unha escenificación, e todo estea decidido ou se decida noutro lugar.
Decembro 30th, 2016 | Published in| the_category	Historia, nacionalismo
Sen predica, iniciativa e loita, non mellorará o reparto (Tampouco se conquistará a soberanía)
Setembro 3rd, 2016 | Published in| the_category	nacionalismo, neoliberalismo, política
Dirase que son teimoso. E é verdade. Mais nunha sociedade como a galega, dependente, polo tanto subordinada aos intereses das clases dominantes foráneas, e periférica no marco desta potencia económica que é a Unión Europea, non comprender que a problemática nacional ten unha relación directa coa cuestión de clase é un suicidio político. É así porque os intereses e protagonismo das clases populares, e moi especialmente da clase traballadora (que representa máis do 80% da povoación activa), son factores esenciais para conquistar a liberación e para que esta teña como meta a xustiza social.
Lembranza da Galiza Mártir
Agosto 23rd, 2016 | Published in| the_category	Historia, nacionalismo, soberania
No ano 1942, a Irmandade Galega de Bos Aires, presidida daquela por Antón Alonso Ríos, a proposta de Castelao, tomou a decisión de converter a data do asasinato de Alexandre Bóveda no Día da Galiza Mártir. Lembremos que Bóveda naceu no ano 1903 en Ourense. Foi funcionario público da Delegación de Facenda de Pontevedra. Asistiu á tertulia de Castelao e Losada Diéguez. Nesta cidade amosou a súa capacidade emprendedora, xa que será fundador do Orfeón e da Caixa de Aforros, da que foi director.
A cuestión catalá
Agosto 16th, 2016 | Published in| the_category	europa, nacionalismo, soberania
Malia non lle gustar aos partidos españois e españolistas, o problema catalán non se soluciona con medidas represivas, tanto se son tomadas polo Tribunal Constitucional como por resolucións do Executivo. Trátase dun problema político, que depende de ter ou non en consideración a vontade do povo catalán. Non é unha cuestión menor, é un aspecto central da democracia. Claro que sempre é posíbel negar a existencia de Catalunya, Euskadi e Galiza como nacións, como suxeitos colectivos e que teñan competencias decisivas, malia seren recoñecidas como nacionalidades históricas. Nestes casos cal é a diferenza entre nación e nacionalidade?… O único argumento de peso é, como hai cinco séculos, que a razón está co que conta coa forza do poder do seu lado.
Luís Villares diante dos focos e das súas contradicións
Agosto 12th, 2016 | Published in| the_category	nacionalismo, política, soberania
Cando souben que as Mareas ían presentar Luís Villares como candidato a Presidente da Xunta, valoreino positivamente, tendo en conta que militou nos CAF e que é unha persoa comprometida coa lingua do país. Todo indica que vai ser referendado nas primarias, xa que todo fai pensar que está pactado entre as distintas correntes. Coido que nunca tivemos relación algunha. Porén, as súas primeiras declaracións dilúen o optimismo inicial, en temas tan transcendentes como a cuestión da soberanía e as reivindicacións laborais e sociais, xa que acepta o corsé da Constitución española. Faino sen matizacións, como faría un partido sistémico (PP, PSOE, Ciudadanos…). É rotundo nos medios: “para min a Constitución é o imperio da lei; fóra da lei nada”. Esquece que esa é a lei das clases dominantes, a que serve para discriminar a nosa cultura e lingua. Non podo pensar que o faga por ignorancia, ten estudos, preséntase como cabeza das Mareas para a presidencia de Galiza e ademais é xuíz. Pregúntome se isto último non estará condicionando o seu perfil político máis que a súa militancia nacionalista na mocidade.
Agosto 11th, 2016 | Published in| the_category	Historia, nacionalismo, soberania
Agosto 8th, 2016 | Published in| the_category	nacionalismo, soberania
Malia que os demais partidos e os medios non o esperaban, e mesmo algúns militantes mantiñan unha actitude un chisco derrotista, o BNG máis unha vez ateigou cos seus simpatizantes a praza da Quintana en Compostela. Tamén se repetiu coa mesma forza e teimosía a consigna de Galiza Ceibe, Poder Popular e moreas de aplausos ás delegacións de Palestina e do Sahara, así como a Bildu e ao Partido Comunista Portugués, reflectindo que, malia algúns bandazos da fronte nas ultimas décadas, a militancia segue fiel á folla de ruta histórica.